da en da da da da sv da da en de da da fi da da da en da da fr da da da da da da da da da da en da da en da da sv en en nl en da da da da da da da da da da da da da
Den sociale Kapitalfond er klar til at modtage ansøgninger - Stevns Erhvervsråd
maj 13, 2014 | Erhvervsnyt
Det Sociale Vækstprogram er et unikt tilbud til socialøkonomiske virksomheder, der hjælper udsatte ledige i job. Over 5 måneder får du hjælp til at udvikle din forretning med udgangspunkt i din virksomheds særlige udfordringer. Målet er, at din virksomhed bliver endnu bedre til at skabe sociale resultater på et økonomisk bæredygtigt grundlag.
Forløbet er målrettet etablerede virksomheder og fokuserer på jeres konkrete erfaringer, problemer og muligheder. Der lægges vægt på under hele forløbet at udvikle både forretningen og ledelsesteamet.
Vi vælger 5 deltagerteams ud til hvert programforløb. Der udvælges de deltagere, der har mest potentiale til at skabe både sociale og økonomiske resultater på et forretningsmæssigt grundlag – og som vil have størst gavn af at være med.
Den ansætter udsatte borgere eller har dem i forløb (minimum én).
Den sælger ydelser og/eller produkter på markedsvilkår.
Den geninvesterer størstedelen af sit overskud i sig selv eller sit sociale formål.
Den er organisatorisk uafhængig af den offentlige sektor.
Den overholder EU’s statsstøtteregler (såkaldt de minimis støtte, læs mere nedenfor).
Den skal kunne klare sig uden offentlig driftsstøtte og blive bæredygtig over tid.
Den har et uudnyttet vækstpotentiale.
Den har en kompetent og stabil ledelse.
Den har ønske om  sparring, rådgivning og er stærkt motiveret for udvikling.
Den skal have et mentalt overskud og være klar til at bruge den tid det kræver at udvikle sig.
Du kan læse meget mere her
Du finder ansøgningsskemaet samt yderligere information om udvælgelsesprocessen her